Заложен е на 11 юни 1911 г. в завода „Руссуд“ в Николаев едновременно с линкорите „Император Александр III“ и „Императрица Екатерина Великая“ от същия тип. Негов строител е Лев Коромалди. Своето название корабът получава в чест на императрица Мария Фьодоровна, съпругата на покойния император Александър III, и в памет на флагманския ветроходен линеен кораб на адмирал П. С. Нахимов по време на Синопското сражение. Корабът е спуснат на вода на 6 октомври 1913 г., към началото на 1915 г. е почти достроен. Пристига в Севастопол през деня на 30 юни 1915 г.